Murray verwys na die verhaal van Ellen Faul Smit van Tshilidzini soos ge­skryf deur haar dogter Maretha Loubser. In 1982 is Ellen toegelaat as pro­fes­sor in psigiatrie, die eerste vrou in Suid-Afrika wat in so ’n posisie aangestel is.
Ook die merkwaardige Mary Murray, ’n kleindogter van ds Andrew Murray van Graaff-Reinet figureer in die boek. Sy was die eerste opgeleide binnelandse sendeling wat deur die Hugenote Seminarium en Kaapse Kerk uitgestuur is.
Lisel Joubert het ook ’n ondervin­ding as ’n vrou in ’n mans-gedomineerde wêreld gehad. Sy is eers amper 20 jaar na haar legitimasie as ’n voltydse leraar op Gansbaai aangestel.
Ons glimlag ook oor die foto op bl 10 (foto hierbo) met die onderskrif: “Mag vroue in die openbaar baai? Hierdie vroue steur hulle min daaraan of hulle in die openbaar mag baai of nie. Hulle is met rokke en al in die water.”
Isabel sê dat die redakteurs baie dank­baar is vir die ruim finansiële bydraes van die Suid-Afrikaanse Akademie vir Wetenskap en Kuns en die NG Kerk in SA (Sinode van Wes-Kaapland) wat hierdie publikasie moontlik gemaak het.